वृश्चिक: बृहस्पति का गोचर आपके भाग्य स्थान पर हो रहा है यह गोचर अपने पैरों पे खड़े होना का जज्बा देता हैं भाग्योदय में सहायक होता है इसलिए आपके भीतर प्रचुर उत्साह और विश्वास जागेगा, जिसके कारण एक तीर से दो शिकार वाली कहावत को चरितार्थ कर पाएंगे यानि की आप अपने काम धंधे में तो सफलता पाएंगे ही साथ ही साथ आपके सम्मान में भी बढ़ोत्तरी करने के इन्तेजाम कर लेंगे। घर परिवार का माहौल शांत और सुखद रहेगा। घर परिवार में किलकारियों के गूंजने के भी योग दिख रहे हैं। इस गोचर के कारण लम्बी यात्राओं के माध्यम से भी फ़ायदा होता नजर आ रहा है। धर्म स्थान में बृहस्पति के कारण आप किसी धार्मिक या सामाजिक क्षेत्र के मुखिया या संत के सम्पर्क में भी आ सकते हैं और कहा गया है कि बिनु हरि कृपा मिलहिं नहीं संता यानी ईश्वर की कृपा भी आप पर बनी रहेगी। आपका मन योग क्रिया में भी लग सकता है। कष्ट की स्थिति में मांस मदिरा से बचें और बहते पानी में चावल बहाएं। सब मंगल होगा। अब चर्चा धनु राशि की।